২২ শে শ্রাবণ  
( কবিগুরু রবীন্দ্রনাথ ঠাকুর স্মরণে)

বৈশাখের রোদালো তপ্তদিনে  
তুমি এসেছিলে  
হাসিয়ে ছিলে জোড়াসাঁকোর ঠাকুর বাড়ি,   
কিন্তু সেই খরা উত্তাপে   
সেদিন বুঝি তোমার অনেক কষ্ট হয়েছিল,   
না জানি বর্ষাকে তুমি অনেক ভালোবেসেছিলে  
তাই তো তুমি বর্ষায় শেষ অবগাহন করতেও ভুল করোনি।  
কলমের আচরে সুরের মূর্ছনায়   
বারবার বর্ষার আষাঢ়-শ্রাবণকে ডেকেছো  
জীবনের শেষ দিনটাও শ্রাবণকে বেছে নিলে   
পৃথিবী থেকে ছেড়ে যাওয়ার কষ্ট   
শ্রাবণের ধারায় অঝোরে ঝরালে।  
শুধু ২২ শে শ্রাবণ নয়   
শ্রাবণ এলেই আমরা তোমার স্মৃতি চারণের ধারায় শ্রদ্ধা পুষ্পডালি নিয়ে মন ভরে তোমার কথা আবৃত্তি করি তোমার গান গাই,  
তুমি কেবল কবি নও তুমি গুরু।  
তোমার পাদপদ্মে নতজানু বাঙালি,   
বাঙালির সংস্কৃতি।   
তুমি মিশে আছো রন্ধ্রে রন্ধ্রে হৃদয়ে হৃদয়ে   
তুমি যুগ স্রষ্টা যুগ দ্রষ্টা কাল নিরবধি।   
একটি ২২ শে শ্রাবণে তুমি শেষ কথা বললে  
তারপর প্রতি ২২ শে শ্রাবণে   
আমরা তোমার কথা বলি   
তোমারই স্মৃতি চারণ করি।